## El Consell autoritza l’adhesió d’FGV a l’acord marc de la Generalitat per al subministrament d’energia elèctrica

*** El pressupost de licitació és de 17,4 milions d’euros i té una duració d’un any
* Amb este contracte s’aborden les necessitats de consum de les explotacions de Metrovalencia i TRAM d’Alacant**

**València.**

El ple del Consell ha autoritzat Ferrocarrils de la Generalitat Valenciana (FGV) a adherir-se a l’acord marc de la Central de Compres sobre subministrament d’energia elèctrica en els punts de consum de l’Administració de la Generalitat, el seu sector públic instrumental i entitats adherides.

L’acord fa referència al subministrament d’energia elèctrica per a tracció, instal·lacions de manteniment, edificis d’oficines, estacions subterrànies i de superfície d’FGV a Alacant i València, amb un import base de licitació de 17.490.894 euros, IVA exclòs, i un període de vigència d’un any.

FGV, com a entitat del sector públic instrumental de la Generalitat, està vinculada a la Central de Compres i als acords marc que es liciten des d’esta.

Amb esta contractació es garantix el subministrament elèctric per als metros i tramvies de Metrovalencia que circulen per les sis línies de metro i quatre de tramvia, al llarg dels més de 150 quilòmetres de xarxa, en els quals es distribuïxen un total de 147 estacions i parades, subterrànies i en superfície.

Quant a Alacant, el subministrament d’energia permet oferir servici a les línies 1, 2, 3, 4, 5 i part de la 9 del TRAM d’Alacant, al llarg de més de prop de 100 quilòmetres de xarxa, i més de 50 estacions i parades.

Fecha: 15/07/2025